किसान सर्दी से डरें नहीं; गंधकके तेजाब से फसल को बचाएं पाळे से
} यादवेंद्रसिंह राठौड़/भास्कर टीम. प्रदेशभर से
प्रदेशमें तापमान लगातार गिर रहा है। यह स्थिति पाळा, शीतलहर की संभावना को बढ़ा रही है। इससे किसानों को डरने की जरूरत नहीं है। बस जैविक काढ़ा जैसे कुछ उपायों से फसल को बचाया जा सकता है।
भास्कर टीम ने प्रदेश के कई किसानों, कृषि विशेषज्ञों से बातचीत करके जाना कि आखिर कौनसे उपायों से किसान शीतलहर जैसी प्राकृतिक बाधा को दूर कर सकते हैं। किसानों को अगले कुछ महीने के लिए चिंता इसलिए भी करनी चाहिए क्योंकि फिलहाल प्रदेश के अधिकतर हिस्सों में फसलों को कीट नहीं लगा है। बढ़वार भी अच्छी हो रही है। किसानों को इसबगोल, जीरा राइड़ा सहित कई अन्य संवदेनशील फसलों में बचाव के लिए पहले ही दवा डालनी चाहिए। जीरा पकने की स्थिति में हो और उस समय पाळा पड़े तो खेत में राख का भी छिड़काव चाहिए। ताकि उष्मा बनने पर पाळा कम नुकसान पहुंचा सके।
कांवट (सीकर) में इस तरह बचा रहे हैं फसल को।
^फसलों को पाले से बचाव के लिए किसानों को समय पर गंधक का तेजाब, थायोयूरिया का छिड़काव करें। इनका असर 15 से 20 दिन तक रहता है। किसान जैविक दवाईयां भी डालते हैं। हरदेवसिंह बाजिया, कृषि अनुसंधान अधिकारी, सीकर
^कईजिलों में पाळे की संभावना है। कुछ क्षेत्रों में कोहरे का प्रभाव रहेगा। अभी बारिश की कोई गुंजाइश नहीं है। मौसम परिवर्तन का फसलों पर प्रभाव पड़ेगा। डॉ.एके श्रीवास्तव, निदेशक, मौसम विभाग जयपुर
^उचितअनुपात में कीटनाशक का छिड़काव करें। फसल में गंधक का छिड़काव जरूर करना चाहिए। पाले में मेड़बंदी पर आग लगाकर धुंआ करना चाहिए। ताकि पाळे का असर कम हो। मनीषशर्मा, राजेंद्र सांगवा, सरला चौधरी, कृषि विशेषज्ञ
रोगों को समय पर पहचानना जरूरी
झुलसा रोग : यहआल्टरनेरिया बर्नसी नामक फफूंद से जीरे की फसल में होने वाली खतरनाक बीमारी है। इसमें फसल में जगह-जगह काले रंग के घेरे दिखाई देने लगते हैं। किसान इसे कालिया नामक बीमारी के नाम से भी जानते हैं।
उकठाविल्ट : यहबीज एवं मृदा जनित बीमारी है। यह फ्यूजेरियम ऑक्सीस्पोरम नामक फंगस की वजह से पैदा होने वाली जड़ों की प्रमुख बीमारी है।
गंधक के तेजाब का स्प्रे
पाळेसे बचाव के लिए एक हैक्टेयर खेत में एक लीटर गंधक के तेजाब को एक हजार लीटर पानी में मिलाएं और छिड़काव करें। एक बार छिड़काव करने पर करीब 15 दिन तक इसका असर रहता है। इससे लोह तत्व की पूर्ति होने से फसल में पीलापन भी दूर हो जाएगा।
हल्कीसिंचाई करें
इससमय फसलों में हल्की सिंचाई करें, जिससे पानी की गर्माहट के कारण पाला नहीं जमेगा। इससे पानी में विद्यमान गुप्त ऊष्मा से फसल का बचाव होता है। फलदार पौधों को टाट, मूंजे बांधकर पाले से बचाव कर सकते हैं। सब्जियों को लो-टनल तकनीक से भी बचाव कर सकते हैं।
थायोयूरियाछिड़कें
इसकाछिड़काव कर पाळे से बचाव के साथ ही फसल को नत्रजन सल्फर पोषक तत्व मिलेंगे। एक हैक्टेयर में 500 ग्राम थायोयूरिया काे एक हजार लीटर पानी में मिलाकर छिड़काव करें। फसल पर इसका प्रभाव करीब 15 से 20 दिन तक रहेगा।
जैविककाढ़ा काम में लें
वनस्पतियोंसे जैविक काढ़ा बनाकर फसलों को बचाया जा सकता है। इसके लिए एक मटके में गौमूत्र, पानी छाछ को डाल दें और नीम, धतूरा, आक, निमाेली, तम्बाकू आदि को एक मटके में डाल एक महीने तक सड़ाएं। इसे छानकर छिड़काव करने से रोगों से बचाया जा सकता है।
वैज्ञानिक विधि है धुएं से फसल का बचाव
कृषि वैज्ञानिक डॉ. बीएस सिद्धू ने बताया कि इन दिनों पहाड़ों में बर्फ से अधिक हवा का दबाव बनता है और हवा उत्तर, उत्तर-पश्चिम दिशा से दक्षिण में चलती हैं। इस हवा का असर अरावली पर्वत शृंखला से उत्तरी क्षेत्र के मैदानी इलाकों में अधिक रहता है। जब दिन भर इस दिशा से शीतलहर चले, शाम को हवा की गति काफी कम और आसमान साफ हो जाए तो रात के समय आसमान से पाळा पड़ने के आसार होते हैं। किसानों को फसल के उत्तरी दिशा में खरपतवार घास-फूस आदि से धुंआ करना चाहिए। इस धुंए की वातावरण में फसल के उपर एक परत जम जाती है। चूंकि धुंआ गर्म होता है वह उपर जाकर उपरी परत से टकराकर दुबारा नीचे जाता है। यह परत गर्म बनी रहती है। अब उपर से आने वाली ठंड को धुंए की परत रोक लेती है।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva mag_Deva hin_Deva bho_Deva hin_Deva hin_Deva hin_Deva